Diari Oficial de la Generalitat Valenciana


Sumari del DOGV 8159, del 30-10-2017 (2017/9240)

RESOLUCIÓ de 18 d'octubre de 2017, del director general de Relacions amb les Corts, per la qual es publica el Conveni marc entre les cinc universitats públiques valencianes i la Corporació Valenciana de Mitjans de Comunicació en matèria acadèmica, científica i cultural.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8159

Data del DOGV
:   30-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9240


Data del document
:   18-10-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 18 d'octubre de 2017, del director general de Relacions amb les Corts, per la qual es publica el Conveni marc entre les cinc universitats públiques valencianes i la Corporació Valenciana de Mitjans de Comunicació en matèria acadèmica, científica i cultural. [2017/9240]  
Les cinc universitats públiques valencianes i la Corporació Valenciana de Mitjans de Comunicació han subscrit, el dia 11 de juliol de 2017, un conveni marc en matèria acadèmica, científica i cultural, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 18 d'octubre de 2017 i número 1498/2017, és procedent la publicació en el Diari Oficial de la Generalitat Valenciana del conveni esmentat, que figura com a annex d'aquesta resolució.  
   
  
València, 18 d'octubre de 2017.- El director general de Relacions amb les Corts: Antonio Torres Salvador.  
  
  
Conveni marc entre les cinc universitats públiques valencianes i la Corporació Valenciana de Mitjans de Comunicació en matèria acadèmica, científica i cultural  
  
València, 11 de juliol de 2017  
  
D'una part, la Corporació Valenciana de Mitjans de Comunicació (d'ara endavant, la CVMC), amb seu a Burjassot, polígon Accés Ademús, s/n, i, en el seu nom i representació, el president del Consell Rector, Enrique Soriano Hernández, amb nomenament efectuat mitjançant el Decret 18/2016, de 25 d'octubre, del president de la Generalitat, i en virtut de les competències previstes en l'article 12.3.g de la Llei 6/2016, de 15 de juliol, del servei públic de radiodifusió i televisió d'àmbit autonòmic, de titularitat de la Generalitat, amb l'aprovació prèvia del Consell Rector amb data 7 de juny de 2017, i autoritzada la firma d'aquest conveni per Acord del Consell de la Generalitat de data 7 juliol de 2017.  
  
D'una altra part, la Universitat de València - Estudi General (d'ara endavant, UVEG), amb seu a la ciutat de València, i, en el seu nom i representació, el rector, Esteban Jesús Morcillo Sánchez, amb nomenament efectuat mitjançant el Decret 45/2014, de 28 de març, del Consell, i en virtut de les competències atribuïdes pels seus estatuts, aprovats pel Decret 128/2004, de 30 de juliol (DOGV 4811, 03.08.2004), i modificats pel Decret 45/2013, de 28 de març (DOGV 6994, 02.04.2013), ambdós del Consell.  
D'una altra part, la Universitat Politècnica de València (d'ara endavant, UPV), amb seu a la ciutat de València, i, en el seu nom i representació, el rector, Francisco José Mora Mas, amb nomenament efectuat mitjançant el Decret 64/2017, de 26 de maig, del Consell, i en virtut de les competències atribuïdes pels seus Estatuts, aprovats pel Decret 182/2011, de 25 de novembre (DOGV 6661, 29.11.2011).  
D'una altra part, la Universitat d'Alacant (d'ara endavant, UA), amb seu a la ciutat d'Alacant, i, en el seu nom i representació, el rector, Manuel Palomar Sanz, amb nomenament efectuat mitjançant el Decret 57/2016, de 13 de maig, del Consell, d'acord i en virtut de les competències atribuïdes pels Estatuts d'aquesta Universitat aprovats mitjançant Decret 25/2012, de 3 de febrer, del Consell (DOGV 6710, 09.02.2012).  
D'una altra part, la Universitat Jaume I (d'ara endavant, UJI), amb seu a la ciutat de Castelló de la Plana, i, en el seu nom i representació, el rector, Vicent Climent Jordà, amb nomenament efectuat mitjançant el Decret 93/2014, de 13 de juny, del Consell, i en virtut de les competències atribuïdes pels seus Estatuts, aprovats pel Decret 116/2010, de 27 d'agost, del Consell (DOGV 6344, 31.08.2010).  
D'una altra part, la Universitat Miguel Hernández (d'ara endavant, UMH), amb domicili social a la ciutat d'Elx, i en el seu nom i representació el rector, Jesús Tadeo Pastor Ciurana, en virtut del Decret 42/2015, de 10 d'abril, del Consell, i del Decret 208/2004, de 8 d'octubre, del Consell (DOGV 4861, 13.10.2004), pel qual s'aproven els Estatuts de la UMH, d'Elx, modificats pel Decret 105/2012, de 29 de juny, del Consell (DOGV 6808, 02.07.2012).  
Totes les parts es reconeixen mútuament la capacitat legal necessària per a aquest acte i  
  
EXPOSEN  
1. Que les sis entitats tenen objectius i interessos comuns en els camps acadèmic, científic, cultural, social i esportiu.  
2. Les cinc universitats i la CVMC tenen com a finalitat la promoció de l'audiovisual valencià i la difusió de la investigació a les universitats.  
  
3. Que les cinc universitats són centres d'ensenyament superior i investigació que persegueixen el desenvolupament social, econòmic i cultural de la societat del seu entorn mitjançant la creació i transmissió de coneixements.  
Per al compliment dels seus fins, les universitats mantenen una orientació cap al seu entorn, conscients que cada vegada és més necessària la col·laboració entre totes les institucions que participen en el desenvolupament social.  
4. Que la Llei 6/2016, de 15 de juliol, de la Generalitat, del servei públic de radiodifusió i televisió d'àmbit autonòmic, de titularitat de la Generalitat, crea la Corporació Valenciana de Mitjans de Comunicació i li atribueix l'exercici de les competències que corresponen a la Generalitat, per al disseny i el desenvolupament de projectes, la generació de produccions i continguts i la prestació del servei públic audiovisual, amb l'oferta i la difusió dels continguts a través de les actuals i noves tecnologies que puguen sorgir.  
La CVMC té la responsabilitat de gestionar els mitjans de comunicació públics d'àmbit autonòmic, i presta una especial atenció a les necessitats d'informació de proximitat, i té, entre altres finalitats, les següents:  
- Garantir el dret a la informació de forma imparcial.  
- Promoure el coneixement.  
- Promoure la participació plural i democràtica.  
- Difondre els valors històrics, culturals, educatius i lingüístics.  
  
5. Que, atés que les sis entitats es troben en un mateix àmbit social, cultural i econòmic, l'establiment de programes de col·laboració permet obtenir millores en els serveis que presten a la societat.  
  
6. Que, per tot l'anterior, les sis institucions consideren convenient plasmar, en un conveni marc, diferents aspectes, com ara la seua vinculació acadèmica, científica i de tota índole, i establir per a això els instruments adequats.  
I, a aquest efecte, decideixen subscriure un conveni marc de col·laboració acadèmica, científica i cultural, d'acord amb les següents  
  
CLÀUSULES  
Primera. Finalitat del conveni marc  
Les cinc universitats i la CVMC es comprometen a establir, mitjançant convenis formalitzats en el marc d'aquest conveni, les modalitats concretes de col·laboració dins de les àrees en les quals les sis entitats tinguen interés manifest.  
Així mateix, es comprometen a propiciar el desenvolupament de projectes d'interés comú en règim de col·laboració.  
  
Segona. Modalitats de col·laboració  
Amb la finalitat de satisfer els objectius definits en la clàusula anterior, totes les parts es comprometen, en la mesura dels mitjans que puguen disposar, i d'acord amb la legislació vigent, a desenvolupar les següents modalitats de col·laboració:  
a) Cooperació en programes de formació i reciclatge de professionals membres de la CVMC i de les universitats, mitjançant contractes signats per la via de l'article 83 de la Llei Orgànica d'Universitats (LO 6/2001, de 21 de desembre, modificada per la LO 4/2007, de 12 d'abril).  
  
b) Assessorament mutu en qüestions relacionades amb l'activitat de la CVMC i de les universitats públiques valencianes, mitjançant contractes signats per la via de l'article 83 de la Llei Orgànica d'Universitats (LO 6/2001, de 21 de desembre, modificada per la LO 4/2007, de 12 d'abril).  
c) Organització i execució d'activitats comunes, com seminaris, cursos, jornades i congressos, relacionades amb la promoció social de la formació i el reciclatge dels professionals de la CVMC i de les universitats.  
d) Intercanvi de personal per temps limitat, quan l'índole del treball així ho requerisca, en els supòsits legalment previstos per la normativa.  
  
e) Cooperació en programes de formació d'estudiants mitjançant sistemes de beques i contractes en pràctiques.  
f) Transferència d'I+D desenvolupats per les universitats per a la seua aplicació en processos de producció i creació de la CVMC, mitjançant contractes signats per la via de l'article 83 de la Llei Orgànica d'Universitats (LO 6/2001, de 21 de desembre, modificada per la LO 4/2007, de 12 d'abril).  
g) Participació de les universitats, com a socis preferents, en el futur Departament d'Innovació i Disseny Crossmèdia que impulse la CVMC.  
  
h) Cooperació per a la detecció del talent entre l'alumnat amb la finalitat d'incorporar els seus coneixements i habilitats en els processos de producció i creació de la CVMC.  
i) Col·laboració en activitats de producció i difusió de programes, amb el suport dels mitjans tècnics i professionals de les entitats sotasignades.  
j) Facilitar l'accés als fons documentals de totes les entitats implicades en aquest acord.  
k) Col·laboració en processos d'innovació i emprenedoria que les universitats impulsen a través dels seus respectius parcs científics i incubadores d'empreses.  
l) Promoció de la convocatòria periòdica (anual) d'un fòrum perquè tots els centres de creació audiovisual universitaris puguen presentar els seus formats per TV, ràdio i projectes transmèdia.  
m) Les universitats i la CVMC es comprometen a treballar conjuntament per promocionar la ciència i el coneixement, visibilitzant els docents i investigadors, i apostant per una presència paritària d'homes i dones en els mitjans de comunicació de la Corporació.  
  
n) Quantes unes altres siguen considerades d'interés mutu, dins de les disponibilitats de les parts i de les activitats que constitueixen l'objecte del present conveni marc.  
  
Tercera. Establiment de la cooperació  
L'execució de les modalitats de cooperació previstes en aquest conveni marc es du a terme a partir d'un programa elaborat entre les sis entitats, que es reflecteix en forma de convenis singulars formalitzats en el marc d'aquest conveni. Els convenis s'han de sotmetre als procediments d'aprovació establerts en els estatuts i la normativa pròpia de cada entitat.  
  
Quarta. Finançament  
D'aquest conveni marc no es deriven obligacions econòmiques concretes per a les parts. Per a cada iniciativa concreta s'ha de detallar en cada conveni singular, almenys, les activitats que s'han de realitzar, les persones i les institucions implicades, els mitjans disponibles, el pressupost, la durada i el finançament.  
  
Cinquena. Durada  
Aquest conveni marc tindrà efectes des de la seua signatura per totes les parts. La durada és de quatre anys, i les parts podran, en qualsevol moment abans de la finalització del termini anterior, acordar unànimement la seua pròrroga per un període de fins a quatre anys addicionals. Les parts poden denunciar-lo mitjançant escrit fefaent, amb tres mesos d'anticipació al venciment, sense que això afecte els convenis singulars no realitzats, la finalització dels quals s'hauria de dur a terme, en tot cas, d'acord amb el que s'hi haja establert.  
  
Sisena. Comissió de Seguiment i notificacions  
1. Es constituirà una comissió de seguiment, integrada per una representació de cadascuna de les entitats, per al seguiment i aplicació d'aquest conveni marc, i l'elaboració dels convenis singulars que d'aquest emanen.  
2. Aquesta comissió tindrà les funcions següents:  
- Supervisar l'execució del conveni marc, així com adoptar les decisions i dictar les instruccions necessàries a fi d'assegurar la correcta realització de les activitats convingudes, incloent-hi a aquest efecte la solució, en primera instància, de les controvèrsies d'interpretació i compliment que puguen plantejar-se respecte dels convenis subscrits.  
  
- Informar les parts dels retards i incidències que es puguen presentar durant l'execució del conveni marc, així com, si és el cas, proposar les actualitzacions o modificacions corresponents en les anualitats derivades del retard.  
- Emetre un informe o valoració final sobre el grau de compliment dels objectius consignats en el conveni marc.  
3. Les persones membres d'aquesta comissió seran les següents, també a efectes de notificacions:  
- Per part de la CVMC, Empar Marco Estellés, amb l'adreça electrònica següent per a notificacions: sgebhlhu@aytq.gv  
- Per part de l'UVEG, Miquel Francés i Domènec, amb l'adreça electrònica següent per a notificacions: fnmzza.snmafve@jj.vw.  
- Per part de la UPV, Isabel Tort Ausina, amb l'adreça electrònica següent per a notificacions: jmxkkse@opg.to.  
- Per part de la UA, José Antonio Moya Montoya, amb l'adreça electrònica següent per a notificacions: lb.zuvf@re.mc.  
- Per part de l'UJI, Javier Marzal Felici, amb l'adreça electrònica següent per a notificacions: lhhyxq@ihs.tm.  
- Per part de la UMH, Eva María Corbalán Mateu, amb l'adreça electrònica següent per a notificacions: tlaaorlhw@mwx.ys.  
En la comissió de seguiment es procurarà la presència equilibrada de dones i homes, en aplicació d'allò que preveu el II Pla d'Igualtat de Dones i Homes de l'Administració de la Generalitat, aprovat per Acord de 10 de març de 2017, del Consell.  
Durant la vigència del conveni, cada una de les entitats podrà cessar la persona que la representa en la Comissió de Seguiment que figura en aquesta clàusula i nomenar altra persona que la substituïsca.  
  
Setena. Discrepàncies  
Sense perjudici de les competències de cada entitat, les controvèrsies que se susciten en l'execució d'aquest conveni marc i dels convenis singulars de desenvolupament han de ser examinades i resoltes per la Comissió de Seguiment.  
Si no s'arriba a un acord, les qüestions litigioses seran competència de l'ordre jurisdiccional contenciós administratiu.  
  
Huitena. Publicació  
Aquest conveni marc, una vegada subscrit, es publicarà en el portal de transparència de la Generalitat gva oberta i en les pàgines web de les universitats, i en el Diari Oficial de la Generalitat Valenciana.  
  
  
I en prova de conformitat i acceptació, signen per sextuplicat aquest document, al lloc i en la data indicats.  
  
Per la Corporació Valenciana de Mitjans de Comunicació, el president del Consell Rector: Enrique Soriano Hernández.  
Per la Universitat de València - Estudi General, el rector: Esteban J. Morcillo Sánchez.  
Per la Universitat Politècnica de València, el rector: Francisco J. Mora Mas.  
Per la Universitat d'Alacant, el rector: Manuel Palomar Sanz.  
Per la Universitat Jaume I, el rector: Vicent Climent Jordà.  
Per la Universitat Miguel Hernández d'Elx, el rector: Jesús Tadeo Pastor Ciurana.